ลูกสาว2เดือนกว่า อยู่ดีๆก้อไม่ยอมกินนมตั้งแต่เมื่อวาน กินน้อยมาก กินแค่4-5รอบเองนับรวมจากเมื่อวาน น้องก้อท้องไม่อืด ท้องนิ่ม ตดอึปกติ เล่นปกติ เอานอนก้อปกติ แต่พอจะเอากินนมร้องดิ้นออก เป็นเพราะอะไรค้ะ กัวน้องหิวค่ะ
สวัสดีค่ะ อาการดังกล่าวมานั้น แนะนำการสังเกตว่าลูกได้รับนมเพียงพอหรือไม่จากจำนวนและปริมาณอุจจาระกับปัสสาวะในแต่ละวันค่ะ ถ้าปัสสาวะวันละ 6-8 ครั้งเป็นสีเหลืองใส อุจจาระเป็นสีเหลืองนิ่มวันละ 1-2 ครั้ง ก็น่าจะได้รับนมแม่ที่เพียงพอแต่หากปัสสาวะน้อยและขุ่นร่วมด้วย อาจเกิดจากกินนมไม่พอจริงๆ ซึ่งสาเหตุการไม่เข้าเต้านั้นมีหลายสาเหตุ จากท่าทาง หรือลานนมแม่ที่มีปัญหาทำให้ลูกดูดลำบากและไม่ดูด ถ้าเป็นปัญหาดังกล่าวนั้น อาจลองให้นมแม่แบบทางแก้วให้เด็กจิบดู แต่ถ้าลองวิธีไหนก็ยังไม่กิน อาจเป็นปัญหาจากความเจ็บป่วยเช่นลำไส้อักเสบ หรือทางเดินอาหารตีบตัน ควรรีบไปพบแพทย์ค่ะ